Rojnameger Abdurrahman Gokî Newroza 2017î de wexto ke polîsan Kemal Korkutî qetil kerdbi dîmenê serebûtî girewtbi. Dima Gokî rê pê îdîaya 'endamîya rêxistine' û 'propagandaya rêxistine' dewa ameye akerdene.
Roniştişê dewa Mehkemeya Cezaya Girane ya Amedî de ame kerdene. Avûkatê Gokî Resul Tamur û Mehmet Emîn Aktar, Hemsereka Komeleya Rojnamegeran a Dîcle-Firatî Dîcle Muftuoglu û rojnamegerî zî tewrê roniştişî bîyî.
Gokî û avûkatan îsbat kerd ke vateyê 'şahîdê nimiteyî' raşt nîyê.
Mehkeme roniştiş taloqê 30ê êlule kerd.
